Rozhodnutie Rady
z 20. decembra 1995
o uzatvorení dohôd vo forme výmeny listov medzi Európskym spoločenstvom na jednej strane a Islandskou republikou, Nórskym kráľovstvom a Švajčiarskou konfederáciou na druhej strane, ktorá sa týkaurčitých poľnohospodárskych produktov
(95/582/ES)
RADA EURÓPSKEJ ÚNIE,
so zreteľom na Zmluvu o založení Európskeho spoločenstva a najmä na jej článok 113 v spojení s prvou vetou článku 228 ods. 2,
so zreteľom na Akt o pristúpení Rakúskej republiky, Fínskej republiky a Švédskeho kráľovstva,
so zreteľom na návrh Komisie,
keďže Dohody vo forme výmeny listov medzi Európskym spoločenstvom na jednej strane a Islandskou republikou, Nórskym kráľovstvom a Švajčiarskou konfederáciou na druhej strane, ktoré sa týkajú určitých poľnohospodárskych produktov by sa mali schváliť vzhľadom na pristúpenie Rakúskej republiky, Fínskej republiky a Švédskeho kráľovstva k Európskej únii,
ROZHODLA TAKTO:
Článok 1
Týmto sa v mene spoločenstva schvaľujú Dohody vo forme výmeny listov medzi Európskym spoločenstvom na jednej strane a Islandskou republikou, Nórskym kráľovstvom a Švajčiarskou konfederáciou na druhej strane, týkajúce sa určitých poľnohospodárskych produktov.
Znenie dohôd je pripojený k tomuto rozhodnutiu.
Článok 2
Podrobné pravidlá uplatňovania tohto rozhodnutia prijme Komisia v súlade s postupom ustanoveným v článku 30 nariadenia Rady (EHS) č. 804/68 z 27. júna 1968 o spoločnej organizácii trhu s mliekom a mliečnymi výrobkami [1] alebo zodpovedajúcimi ustanoveniami ostatných nariadení o spoločnej organizácii uvedeného trhu.
Článok 3
Predseda Rady sa týmto oprávňuje určiť osobu splnomocnenú na podpísanie dohôd uvedených v článku 1 tak, aby zaväzovala spoločenstvo [2].
V Bruseli 20. decembra 1995